**ОБЯВЛЕНИЕ**

**ОТ ОБЩИНА БОРОВАН**

**ЗА ПРОВЕЖДАНЕ НА КОНКУРС ЗА ИЗБОР** **ПЕРСОНАЛ ЗА ИЗВЪРШВАНЕ НА ДЕЙНОСТ ПО СЦ 2 И СЦ3 ПО ПРОЕКТ“ БЪДЕЩЕ ЗА ДЕЦАТА В ОБЩИНА БОРОВАН“ ПО ПРОЦЕДУРА ЗА ДИРЕКТНО ПРЕДОСТАВЯНЕ BG05SFPR002-2.003**“ „**БЪДЕЩЕ ЗА ДЕЦАТА“**  **ПО ОПЕРАТИВНА ПРОГРАМА „РАЗВИТИЕ НА ЧОВЕШКИТЕ РЕСУРСИ 2021 – 2027**“

На основание подписан Административен договор № BG05SFPR002-2.003-0142-С01 за безвъзмездна финансова помощ по Процедура **BG05SFPR002-2.003 „Бъдеще за децата“**  обявяваме прием на документи за избор персонал за извършване на дейности по СЦ 2 и СЦ 3 следните длъжности:

**ПЕРСОНАЛ ЗА РЕАЛИЗИРАНЕ НА ДЕЙНОСТ СЦ 2**

1. **Длъжност „Общностен медиатор“ – 2 броя на пълно работно време /8 часа/ с продължителност на договора 36 месеца – на трудов договор**

**Задължения на общностните медиатори:**

* Картографира целевите групи (общо за периода на проекта) – 100 родители от социално слаби и многодетни семейства – участници в услуги по семейно консултиране от социален работник, 45 родители с деца от 0 до 3 г. и/или бъдещи родители – участници в услуги по психологическа подкрепа от психолог, 80 деца от 0 до 3 г. и техните родители – участници в услуги по патронажна грижа от медицинска сестра, 50 семейства/100 деца на възраст от 4 до 10 г. – участници в услуги по индивидуална и групова работа за насърчаване посещението в детска градини/училище от педагог, 90 лица от ромска общност – участници в Програма за здравна профилактика и превенция, 45 момичета от 14 до 18 г. – участници в Програма за превенция на ранни бракове и ранно напускане на училище, 45 млади жени с деца от 0 до 6 г. – участници в Програма за повишаване на здравната култура, от населените места Борован, Малорад и Добролево. Картографирането се осъществява по изготвена от експерта по здравни и социални въпроси методика и карта и се обобщава в доклад с препоръчани услуги за картографираните семейства – представители на целевите групи.
* Провежда работа на терен и посещения на домовете – откриване на случаи, установяване на първоначален контакт с представители на целевите групи, поддържане на връзки, информиране, ориентиране, посредничество;
* Съдейства за провеждане на информационни срещи за мотивиране за включване на целевите групи в услугите по проекта;
* Подпомага груповата и индивидуалната работа на останалите специалисти по проекта и СЦ 3;
* Участва в периодични срещи с останалите специалисти, особено с екипа от СЦ 3 с цел съвместна работа, подобряване на прилаганите методи и други;
* Подпомага останалите специалисти в услугата при реализация на дейностите по отношение на връзката „специалист – семейство”;
* Съдейства за организиране на 2 групови беседи годишно по Програма за здравна профилактика и превенция в населените места Борован, Малорад и Добролево (2 беседи х 3 населени места х 3 години – общо 18 броя за целия период на проекта) на следните теми: Профилактика на социално-значими заболявания, възстановяване на зравноосигурителни права, правилно хранене, зависимости, контрацепция и др. Беседите ще бъдат проведени от лекари-специалисти.
* Организира ежемесечни срещи (общо 36 срещи за целия период на проекта) по Програма за превенция на ранни бракове и ранно напускане на училище. Груповите срещи се осъществяват от общностния медиатор, а темите за тях се определят от експерта по здравни и социални въпроси. За периода на проекта 6 от срещите ще бъдат осъществени с помощта на специалисти. В срещите по тази програма участват 15 момичета от 14 до 18 г. за 12 месеца. За периода на изпълнение на проекта 45 момичета в тийнейджърска възраст.
* Организира ежемесечни срещи (общо 36 срещи за целия период на проекта) по Програма за повишаване на здравната култура за детско здраве и подготовка за включване в образователния процес. Груповите срещи се осъществяват от общностния медиатор. За периода на проекта 6 от срещите ще бъдат осъществени с помощта на специалисти. В срещите по тази програма участват 15 майки на деца от 0 до 6 г. за 12 месеца. За периода на изпълнение на проекта – 45 майки.
* Разпространява обучителни и информационни материали сред целевите групи;
* Работи в тясно сътрудничество с експерта по здравни и социални въпроси по проекта, лични лекари, директори на детски градини и училища, др.
* Води необходимата документация и отчетност;
* В случай, че стане известно, във връзка с упражняваната от него дейност, че дете се нуждае от закрила, дори и ако то е обвързано с професионална тайна, медиаторът е длъжен незабавно да уведоми дирекция "Социално подпомагане", Държавната агенция за закрила на детето или Министерството на вътрешните работи;
* Участва във въвеждащо и надграждащо обучения по проекта;
* Изпълнява и други конкретно възложени задачи от Ръководителя на Проекта/кмета на общината във връзка с работата по проекта.

**Изисквания към кандидатите** : Лица в трудоспособна възраст без да са добили право на професионална пенсия или каквото и да е била друга пенсия за ранно пенсиониране по реда на чл.68 от КСО с добро психическо и физическо здраве и неосъждани.

**Образование и квалификация** : Средно образование

**Професионален опит в работа на подобна длъжност** : Не се изисква

**Допълнителни изисквания за заемане на длъжността:** Добре познаване на общността, говорене на езика на уязвимите общности

1. **Длъжност „Експерт по здравни и социални въпроси сред уязвими общности“ – на не пълно работно време – 16 часа месечно, продължителност на договора 36 месеца – граждански договор**

**Задължения на „Експерт по здравни и социални въпроси сред уязвими общности“:**

**-**Изготвяне на методика и форма за картографиране на семействата с деца от уязвимите общности.

- Консултира ежемесечно работните графици на медиаторите, проследява изпълнението на задачите и оказва подкрепа за изготвяне на месечните отчети с необходимите доказателствени материали на общностните медиатори.

- Определя темите на тематичните беседи и срещите с жените, както и съдейства за осигуряване на подходящи специалисти, които да водят беседите.

- Консултирането на общностните медиатори, по казуси които те срещат в работата на терен.

- Изготвя месечен график за дейността си и месечен отчет, който ще бъде приеман от ръководителя на проекта.

**Изисквания към кандидатите:** Лица в трудоспособна възраст без да са добили право на професионална пенсия или каквото и да е била друга пенсия за ранно пенсиониране по реда на чл.68 от КСО с добро психическо и физическо здраве и неосъждани.

**Образование и квалификация** : Висше образование със специалности: „Социални дейности“, „Хуманитарни дейности“ или „Педагогика“.

**Професионален опит** – Минимум 5 години опит работа по проекти насочени към уязвимите общности.

**ПЕРСОНАЛ ЗА РЕАЛИЗИРАНЕ НА ДЕЙНОСТ СЦ 3**

1. **Длъжност „Социален работник“ –** на **пълно работно време /8 часа/ с продължителност на договора 36 месеца – на трудов договор**

**Задължения на „ Социален работник“:**

* Работи на терен и в ромски клубове в Борован, Малорад и Добролево
* Идентифицира целевите групи по проекта – 50 социално-слаби и многодетни семейства с деца от 0 до 18 години за периода на изпълнение на проекта
* Мотивира представители на целевите групи за участие в проектните дейности, включително чрез работа на терен и посещения в домовете;
* Проучва и анализира индивидуалните потребности на децата от 0 до 18 години, бъдещите родители и родителите от целевите групи и ги насочва към подходящите за тях услуги/дейности по проекта, включително и чрез работа на терен и посещения в домовете;
* Осъществява индивидуална и групова работа;
* Оказва методическа подкрепа на общностните медиатори при организиране и провеждане на срещи по Програма за превенция на ранни бракове и ранно отпадане от училище и Програма за повишаване на здравната култура и подготовка за включване в образователния процес;
* Разработва теми и информационни материали по Програма за превенция на ранни бракове и раждания и ранно отпадане от училище, както и семейно планиране в екип с медицинската сестра и психолога за провеждане на ежемесечни срещи с 15 момичета на възраст от 14 до 18 г. за 12 месеца (общо 45 тийнейджъри за целия период на проекта);
* Разработва Програма за повишаване на здравната култура и подготовката за включване в образователния процес на млади майки с деца от 0 до 6 г. съвместно с медицинската сестра и психолога по проекта за провеждане на ежемесечни срещи с 15 млади майки и жени, на които им предстои раждане за 12 месеца (общо 45 млади жени/майки за целия период на проекта)
* Насочва деца и семейства към услугите по СЦ 3, осъществявани от психолога, медицинската сестра и педагога, и координация с екипа на услугата;
* Създава и поддържа с помощта на експерта по здравни и социални въпроси индивидуално досие за всяко дете и семейство, включени в услугата – договор за ползване на услугите по проекта, индивидуален план за услугите, протоколи от осъществени услуги по образец;
* Изготвя графици за провеждане на групова и индивидуална работа в услугите за деца от 0 до 18 г. по образец;
* Разработва и съгласува с помощта на експерта по здравни и социални въпроси индивидуални планове за работа с родители и техните деца, съвместно с други специалисти, участващи в предоставянето на съответните услуги;
* Изготвя социален доклад за резултатите от услугите, както и за други документи, които се изготвят в процеса на работата, в която участва;
* Участва при организирането и провеждането на мобилната работа на останалите специалисти.
* Организира и участва в периодични срещи с останалите специалисти, включени в дейностите по проекта, с цел съвместна работа, подобряване на прилаганите методи и други;
* Периодично участва в проучване за удовлетвореността на потребителите съвместно с другите специалисти и екипа за организация и управление на проекта;
* Информира и обсъжда с родителите на детето проведените дейности и състоянието му;
* Води необходимата документация и отчетност;
* Участва във въвеждащо и надграждащо обучения по проекта и супервизии;
* Участва в подготовката и провеждането на дейности за популяризиране и обсъждане на услугите по проекта, включително и чрез разработване на информационни материали относно същността на услугите, в които участва.
* В случай, че стане известно, във връзка с упражняваната от него дейност, че дете се нуждае от закрила, дори и ако то е обвързано с професионална тайна, е длъжен незабавно да уведоми дирекция "Социално подпомагане", Държавната агенция за закрила на детето или Министерството на вътрешните работи;
* Изпълнява и други конкретни задачи, възложени от Ръководителя на Проекта/Кмета на общината, във връзка с работа по проекта.

**Изисквания към кандидатите** : Лица в трудоспособна възраст без да са добили право на професионална пенсия или каквото и да е била друга пенсия за ранно пенсиониране по реда на чл.68 от КСО с добро психическо и физическо здраве и неосъждани.

**Образование и квалификация** : Средно образование

**Професионален опит в работа на подобна длъжност** : Не се изисква / кандидати с доказан професионален опит ще бъдат с предимство/

1. **Длъжност „Психолог“ – на не пълно работно време 60 часа месечно продължителност на договора 36 месеца – граждански договор**

**Задължения на „ Психолог“:**

* Идентифицира и мотивира за участие представители на целевите групи по проекта – 45 родители на деца от 0 до 3 г. за периода на изпълнение на проекта;
* Изготвя индивидуални програми за работа с родителите за развитие на родителски умения и връзка дете-родител, подобряване увереността и самочувствието на родителите;
* Извършва терапевтична дейност с родителите за формиране на родителски умения;
* Работи за включването на родителите в процеса на адаптация, социализация, преодоляване на социалната изолация и интеграция;
* Възлага определена работа на родителите в съответствие с техните възможности.
* Провежда индивидуални и групови занимания с родителите;
* Поддържа индивидуални досиета на семействата, с които работи;
* Води необходимата документация и отчетност;
* Участва в периодични срещи с останалите специалисти, особено с екипа за ранна интервенция на уврежданията, включени в дейностите по проекта, с цел съвместна работа, подобряване на прилаганите методи и други;
* Изпълнява и други конкретно възложени задачи от Ръководителя на Проекта/кмета на общината във връзка с работа по проекта.

**Изисквания към кандидатите** : Лица в трудоспособна възраст без да са добили право на професионална пенсия или каквото и да е била друга пенсия за ранно пенсиониране по реда на чл.68 от КСО с добро психическо и физическо здраве и неосъждани.

**Образование и квалификация:** Висше образование в сферата на **„**Психологията“

**Професионален опит в работа на подобна длъжност** : Не се изисква професионален опит, но такъв ще се счита за предимство.

1. **Длъжност „Педагог** “ – на **не пълно работно време 80 часа месечно продължителност на договора 36 месеца – граждански договор**

**Задължения на „ Педагога“:**

* Идентифицира и мотивира за участие представители на целевите групи – 100 деца от 4 до 10 години и техните семейства за целия период на проекта;
* Изготвя индивидуални програми за работа с всяко дете, съдържащи следните тематични компоненти за развитие на умения за: комуникативни и комуникационни умения, самостоятелна работа в клас и вкъщи, самостоятелно учене, работа в група, решаване на проблеми, критично и конструктивно мислене;
* Установява образователните потребности и дефицити на потребителите, планиране и организиране тяхното компенсиране;
* Извършва педагогическа оценка с цел определяне на образователното ниво и поставяне на индивидуални цели за педагогическа работа с потребителите;
* Извършва терапевтична и корекционна дейност с децата и техните семейства; работи за подобряване комуникативните умения и адаптиране в детска среда – училище, детска градина;
* Осъществява взаимодействие с родителите на децата, бъдещите учители на децата и други;
* Работи за включването им в процеса на адаптация, социализация, преодоляване на социалната изолация и интеграция;
* Възлага упражнения и определена работа в съответствие с възможностите, интересите и таланта на децата.
* Участва в разработването на индивидуални планове или на програми в детската градина или предучилищната група, където децата са интегрирани;
* Провежда индивидуални и групови занимания с децата - потребители;
* Обучава родителите за прилагането на похвати за работа с детето с цел създаване у него на умения за самостоятелен живот и за самоподготовката на детето вкъщи;
* Поддържа индивидуални досиета на децата, с които работи;
* Води необходимата документация и отчетност;
* Участва в периодични срещи с останалите специалисти, особено с екипа за ранна интервенция на уврежданията, включени в дейностите по проекта, с цел съвместна работа, подобряване на прилаганите методи и други;
* Изпълнява и други конкретно възложени задачи от Ръководителя на Проекта/кмета на общината във връзка с работа по проекта.

**Изисквания към кандидатите** : Лица в трудоспособна възраст без да са добили право на професионална пенсия или каквото и да е била друга пенсия за ранно пенсиониране по реда на чл.68 от КСО с добро психическо и физическо здраве и неосъждани.

**Образование и квалификация:** Висше образование по специалността **„**Начална и предучилищна педагогика “

**Професионален опит в работа на подобна длъжност** : Минимум 3 години професионален опит.

1. **Длъжност „Медицинска сестра“** – на **не пълно работно време 60 часа месечно продължителност на договора 36 месеца – граждански договор**

**Задължения на „медицинската сестра“:**

* Идентифициране на целевите групи по проекта и мотивиране за участие в проектните дейности, включително чрез работа на терен и посещения в домовете, съвместно с общностен медиатор и социален работник;
* Осигуряване на патронажна грижа на деца от 0 до 3 години;
* Осигурява медицинска грижа, като отговаря за живота, здравето, психическия и емоционален комфорт на потребителите;
* Участие при организирането и провеждането на мобилната работа в рамките на дейностите, в които участва;
* Подпомагане на дейността на педиатъра;
* Наблюдава здравословното състояние на потребителите и оказва първа долекарска помощ съобразно компетенцията си;
* Участие в подготовката на графици за провеждане на дейностите, в които участва;
* Регистрира и изпълнява дадените от педиатъра назначения и извършени манипулации;
* Контролира хигиенния режим на децата;
* Работи в екип със останалите специалисти, включени в дейностите по проекта за изготвяне на индивидуалните планове за работа с потребителите;
* Информира и обсъжда с роднините на децата дейностите и състоянието на техните близки;
* Води необходимата документация и отчетност;
* Участва в обсъждането и планирането на дейности и мероприятия в социалната услуга;
* Участие в периодични срещи с останалите специалисти, включени в дейностите по проекта, с цел съвместна работа, подобряване на прилаганите методи и други;
* Създаване и поддържане на база данни относно потребителите по отделните дейности и предоставените им услуги;
* Изпълнява и други конкретно възложени задачи от Ръководителя на Проекта/кмета на общината във връзка с работа по проекта.

**Изисквания към кандидатите** : Лица в трудоспособна възраст без да са добили право на професионална пенсия или каквото и да е била друга пенсия за ранно пенсиониране по реда на чл.68 от КСО с добро психическо и физическо здраве и неосъждани.

**Образование и квалификация:** Висше образование по специалността **„**Медицинска сестра“

**Професионален опит в работа на подобна длъжност** : Минимум 3 години опит по специалността.

При подаване на необходимите документи за участие в конкурса, кандидатите за обявените длъжности подават следните документи:

 Заявление по образец

 Копие от лична карта

 Автобиография (европейски стандарт CV)

 Копие на документ за завършено образование

 Копие на документ за професионална квалификация/ако имат такава/

 Копие от документи доказващи професионален опит и стаж

**Документите от кандидатите за участие в конкурса се подават при екипа назначен за работа по проекта в периода от 04 декември до 15 декември включително, всеки работен ден от 08,00 часа до 17,00 часа в сградата на Община Борован на адрес с. Борован, ул. „Иван Вазов“ №1.**

За допълнителна информация за изискванията за кандидатстване, документи и срокове по проекта може да получите на място в община Борован или на тел: 09 147 93 84

Лице за контакти: Йоланта Цолова - Ръководител на проекта - тел.: 09 147 93 84

(всеки работен ден от 08.00 ч. до 17.00 ч.)

**Заявления за кандидатстване може да намерите и на сайта на Община Борован!**

**Етапи и срокове на провеждане на конкурса:**

Прием на документи от кандидати за участие в конкурса в периода от **04.12.2023г. до 15.12.2023г**. включително.

Одобрение на кандидати по документи и обявяване на резултатите на сайта на община Борован **18.12.2023г.**

Провеждане на интервю/събеседване с одобрените по документи кандидати от **19.12.2023г. до 20.12.2023г**.включително

Обявяване на резултатите на интернет страницата на община Борован – **22.12.2023г.**